Гюнтер Айх
Много е късно за скромност

Превод от немски: Венцеслав Константинов, —

chitanka.info

Подредихме къщата

и затулихме прозорците,

имахме достатъчно запаси в избите,

въглища и нафта,

а между бръчките на кожата

бяхме скътали смъртта в ампули.

През пролуката на портата разглеждахме света:

един обезглавен петел

тичаше из двора.

Той стъпка нашите надежди.

Окачваме чаршафите си на балкона

и се предаваме.

1964

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.